text: সহজেই ই-পাসপোর্টের আবেদন, যা জানা প্রয়োজন | Dhaka Protidin
  ফেব্রুয়ারি ২, ২০২১ Dhaka ProtidinLeave a Comment on সহজেই ই-পাসপোর্টের আবেদন, যা জানা প্রয়োজন
  তথ্য প্রযুক্তি ডেস্ক : এখন ই-পাসপোর্ট মিলছে কোনো ধরনের ঝামেলা ছাড়াই। পাসপোর্টের জন্য আগের মতো লম্বা লাইনে দাঁড়াতে হচ্ছে না। মুক্তি মিলছে দালালের খপ্পর থেকে। তাছাড়া পাসপোর্ট অফিসে গিয়ে ঘণ্টার পর ঘণ্টা বসে থাকাও লাগছে না। সহজেই অনলাইনের মাধ্যমে যেকোনো স্থান থেকে আপনি ই-পাসপোর্টের জন্য আবেদন করতে পারছেন। কিভাবে আবেদন করবেন তা নিয়েই আজকের আয়োজন।
  ই-পাসপোর্টের আবেদনপত্র অনলাইনে পূরণ করা যাবে। অথবা পিডিএফে ফরমেটে ডাউলোড করেও ফরম পূরণ করা যাবে।
  নতুন ই-পাসপোর্ট করতে হলে কিছু কাগজ সংশ্লিষ্ট পাসপোর্ট অফিসে জমা দিতে হয়। সেগুলো হলো-এনআইডি অথবা স্মার্ট কার্ডের ফটো কপি, পরিচয়পত্রের মূল কপি অধিদপ্তরের দায়িত্বপ্রাপ্ত কর্মকর্তাকে দেখাতে হবে। ১৮ বছরের কমবয়সীদের জন্য জন্ম-নিবন্ধন সার্টিফিকেট, বাবা-মায়ের ছবি ও এনআইডি'র কপি জমা দিতে হয়।
  ই-পাসপোর্ট পোর্টালে বলা হয়েছে, সরকারি চাকরিজীবীদের জমা দিতে হবে অনাপত্তিপত্র-এনওসি এবং অবসরপ্রাপ্ত কর্মকর্তাগণ অবসরের প্রমাণপত্র হিসেবে পেনশন দলিল দেখানোর কথা বলা হয়েছে। এছাড়া প্রযোজ্য ক্ষেত্রে বিবাহ সনদ/নিকাহনামা এবং বিচ্ছেদের ক্ষেত্রে তালাকনামা দাখিল করতে হবে।
  পাসপোর্ট হারিয়ে গেলে অথবা চুরি হলে দ্রুত নিকটস্থ থানায় জানাতে হবে। নতুন পাসপোর্টের ক্ষেত্রে পুরাতন পাসপোর্টের ফটোকপি, জিডি কপিসহ আবেদন দাখিল করতে হবে।